Document ID: 31980R1963

ΚΑΝΟΝΙΣΜΟΣ (ΕΟΚ) αριθ. 1963/80 ΤΗΣ ΕΠΙΤΡΟΠΗΣ της 24ης Ιουλίου 1980 περί καθορισμού λεπτομερών κανόνων για την εφαρμογή των κανονισμών (ΕΟΚ) αριθ. 1271/78, (ΕΟΚ) αριθ. 2935/79, (ΕΟΚ) αριθ. 2936/79 και (ΕΟΚ) αριθ. 2937/79 "περί επεκτάσεως των αγορών γάλακτος και γαλακτοκομικών προϊόντων"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητος και περί μέτρων που προορίζονται να διευρύνουν τις αγορές γάλακτος και γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 1364/80(2), και ιδίως το άρθρο 4,
Εκτιμώντας:
ότι μέτρα κατά την έννοια του άρθρου 4 του κανονισμού (ΕΟΚ) αριθ. 1079/77 έχουν ληφθεί μεταξύ άλλων από τους εξής κανονισμούς:
- κανονισμός (ΕΟΚ) αριθ. 1271/78 της Επιτροπής της 13ης Ιουνίου 1978 περί μέτρων για τη βελτίωση της ποιότητος του γάλακτος εντός της Κοινότητος(3), όπως τροποποιήθηκε τελευταία από τον κανονισμό (ΕΟΚ) αριθ. 2341/78(4),
- κανονισμός (ΕΟΚ) αριθ. 2935/79 της Επιτροπής της 20ής Δεκεμβρίου 1979 περί συνεχίσεως των μέτρων που αναφέρονται στον κανονισμό (ΕΟΚ) αριθ. 723/78 περί μέτρων ερεύνης της αγοράς εντός της Κοινότητος στον τομέα του γάλακτος και των γαλακτοκομικών προϊόντων(5),
- κανονισμός (ΕΟΚ) αριθ. 2936/79 της Επιτροπής της 20ής Δεκεμβρίου 1979 περί συνεχίσεως των μέτρων που αναφέρονται στον κανονισμό (ΕΟΚ) αριθ. 1271/78 περί βελτιώσεως της ποιότητος του γάλακτος εντός της Κοινότητος(6),
- κανονισμός (ΕΟΚ) αριθ. 2937/79 της Επιτροπής της 20ής Δεκεμβρίου 1979 περί συνεχίσεως των μέτρων που αναφέρονται στον κανονισμό (ΕΟΚ) αριθ. 1993/78 περί επεκτάσεως της χρήσεως και καταναλώσεως εκτός της Κοινότητος γαλακτοκομικών προϊόντων κοινοτικής καταγωγής(7)-
ότι οι ανωτέρω κανονισμοί προβλέπουν στο άρθρο 1, αντιστοίχως, μία οριακή ημερομηνία πριν από την οποία οι πράξεις και τα εν λόγω μέτρα πρέπει να εκτελεσθούν- ότι έχοντας υπόψη μερικές δυσχέρειες στην ερμηνεία φαίνεται σκόπιμο να προσδιορισθεί ότι οι οριακές ημερομηνίες δύνανται να παραταθούν κατόπιν υποβολής αιτιολογημένης αιτήσεως από τον συμβαλλόμενο, ο οποίος στην πορεία εφαρμογής της πράξεως αντιμετωπίζει απρόβλεπτες δυσχέρειες που τον εμποδίζουν να τηρήσει την οριακή ημερομηνία που προβλέπει ο σχετικός κανονισμός-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι προθεσμίες εφαρμογής, τις οποίες προβλέπει η τελευταία παράγραφος του άρθρου 1 των κανονισμών (ΕΟΚ) αριθ. 1271/78, (ΕΟΚ) αριθ. 2935/79, (ΕΟΚ) αριθ. 2936/79 και (ΕΟΚ) αριθ. 2937/79 δεν αποκλείουν τη δυνατότητα να επέλθει μεταγενέστερα παράταση της εν λόγω προθεσμίας εφ' όσον ο συμβαλλόμενος υποβάλλει αίτηση προς τούτο και αποδεικνύει ότι, εξ αιτίας απροβλέπτων συνθηκών, αδυνατεί να τηρήσει την προθεσμία που είχε προβλεφθεί αρχικά.
Άρθρο 2
Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Απριλίου 1980.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 24 Ιουλίου 1980.

Labels: 7
3
17